**INDOKOLÁS**

**Kiskőrös Város Önkormányzata Képviselő-testületének az Önkormányzat Szervezeti és Működési Szabályzatáról szóló 24/2013. (XII.19.) önkormányzati rendeletének módosításáról szóló rendelethez**

Kiskőrös Város Önkormányzata Képviselő-testületének az Önkormányzat Szervezeti és Működési Szabályzatáról szóló 24/2013. (XII.19.) önkormányzati rendeletének (a továbbiakban: SZMSZ) módosítását az alábbi változások indokolják.

1. **§**

A Polgármesteri Hivatal általános munkarendjének és általános ügyfélfogadási rendjének változása. A Kormány az élet- és vagyonbiztonságot veszélyeztető tömeges megbetegedést okozó humánjárvány következményeinek elhárítása, a magyar állampolgárok egészségének és életének megóvása érdekében Magyarország egész területére veszélyhelyzetet hirdetett ki a 40/2020 (III.11.) Kormányrendelettel. A veszélyhelyzet kihirdetését követően a Polgármesteri Hivatal (továbbiakban: Hivatal) új ügyfélfogadási rend került bevezetésre, melynek értelmében az ügyfélfogadás hétfői napon 8:00 -12:00 óráig és szerdai napon 12:30-18:00 óráig került meghatározásra. A Hivatal közös épületben van a Bács-Kiskun Megyei Kormányhivatal Kiskőrösi Járási Hivatalával, ahol csütörtöki napon 18:00 óráig van ügyfélfogadás. Tekintettel a rezsiköltségek növekedésére, takarékossági okokból célszerű a Hivatalban is szerdai nap helyett, csütörtöki napon 18:00 óráig ügyfélfogadást tartani. Az ügyfélfogadás 2022. november 01. napjától a következők szerint módosul: hétfő 8:00-12:00 óráig és csütörtök 12:30-18:00 óráig. Fentiekre tekintettel, az általános munkarend is változik: hétfőtől-szerdáig 8:00 órától 16:30 óráig, csütörtökön 8:00 órától 18:00 óráig, pénteken 7:30 órától 12:00 óráig tart.

**2. §**

A rendelet hatálybalépéséről rendelkezik.